jkorsvik/nowiki_second_scrape_merged huggingface dataset:
Vor tids helte

Vor tids helte er en norsk stumfilm fra 1918, som er regnet som tapt.
Filmen forteller om en streik ved et anlegg på fjellet. Arbeiderne blir ledet av en udugelig og arbeidssky bande, og lederne i denne banden konfronterer anleggets hederlige overingeniør. Arbeiderne river seg løs fra bandens lederskap, og gjenopptar arbeidet, mens de to oppviglerne får sin straff.
Filmen ble i sensuren 16. november 1918 godkjent etter at teksten «Vi gir fan i arbeidet» ble klipt vekk.


== Rolleliste ==
Arthur Barking ... Wærn, overingeniør
Bergljot Bratland ... fru Bergmann
Sverre Normann ... Peter Blom
Azora Gabrielsen ... Nina, Mattis datter
Axel Grahl ... Bergmann, inspektør
Hans Ingi Hedemark ... arbeider
Waldemar Holberg ... Barras
Robert Sperati ... Sam
Poul Wedege ... Matti, en reineier
Adolf Aanesen ... bygdas lensmann
Magda Aas ... Rosa, Bergmanns datter


== Eksterne lenker ==
(en) Vor tids helte på Internet Movie Database 
(no) Vor tids helte i Nasjonalbibliotekets filmografi 
(no) Vor tids helte hos Filmfront
Historien om en gut

Historien om en gut er en norsk film fra 1919. Regissørens sønn Esben Lykke-Seest hadde hovedrollen.


== Handling ==
Esben blir mistenkt for å stjele lærerens ur og av frykt for straff rømmer han med et skip og blir gjetergutt på en bondegård. Etter mange strabaser kommer han hjem igjen til sine foreldre, og får oppreisning på skolen.


== Rolleliste ==
Esben Lykke-Seest ...  Esben
Hans Ingi Hedemark ...  Båtsmannen
Emil Schibbye ...  Skipperen på «Bella Rosa»


== Referanser ==


== Eksterne lenker ==
(en) Historien om en gut på Internet Movie Database 
(no) Historien om en gut i Nasjonalbibliotekets filmografi 
(no) Historien om en gut hos Filmfront 
(sv) Historien om en gut i Svensk Filmdatabas 
Filmen på YouTube
Sniffer

Sniffer er en norsk kortfilm fra 2006 regissert av Bobbie Peers. Den vant Gullpalmen for beste kortfilm i Cannes i 2006, som første norske film noen gang. Regissøren ble ved samme festival tildelt Norman McLaren Award.


== Handling ==
Sniffer foregår i et samfunn der alle har muligheten til å fly, men det er ingen som gjør det. I stedet klamper de rundt med gravitasjonstøvler som lenker dem til bakken. Men en dag er det en mann som får nok; han løsner på bindingene og tar bokstavelig talt helt av.


== Referanser ==


== Eksterne lenker ==
(en) Sniffer på Internet Movie Database 
(da) Sniffer i Danmark Nationale Filminstitut 
(fr) Sniffer på Allociné
Æresgjesten

Æresgjesten er en norsk film fra 1919, som regnes som tapt.
Det ble tidligere antatt at filmen ikke hadde vært vist offentlig, men man har funnet bevis for at den ble vist på Hamar i 1919.


== Handling ==
Generalkonsulen vil at Klara James skal gifte seg med en greve, men vedkommende viser seg å skjule noe myndighetene ikke liker.


== Rolleliste ==
Esben Lykke-Seest ...  Edvard
Arthur Barking ...  Frank
Helen Storm ...  Klara James
Hans Ingi Hedemark ...  Robert
Oscar Amundsen ...  Greven


== Eksterne lenker ==
(en) Æresgjesten på Internet Movie Database 
(no) Æresgjesten i Nasjonalbibliotekets filmografi 
(no) Æresgjesten hos Filmfront
Slåmaskin

En slåmaskin er et redskap som benyttes til å slå gress eller lignende, med det formål å legge det i silo, presse det i rundballer, tørke det til høy, eller simpelthen bare slå det. Slåmaskinen kan enten være sjølgående, trukket av hest eller traktor.
Allerede Plinius den eldre beskriver en oksetrukket maskin til slåing. Denne gikk i glemmeboken gjennom middelalderen. Først i 1831 (patentert av Cyrus McCormick i 1834 ) så den første hestetrukne mekaniske slåmaskinen dagens lys.
Hesteredskap er svært lite brukt i dag, men slåmaskin trukket av hest effektiviserte slåttearbeidet betraktelig da den kom. Tidligere var det ljå som ble brukt. Slåmaskinen besto av en kam som var ca. 120 cm. lang, og et tilsvarende sett med kniver. Disse lå tett sammen og ble under arbeidet lagt ned langs bakken parallelt med hjulakselen. En kraftoverføring sørget for at knivbladene ble dradd fram og tilbake langs kammen i en bevegelse som kuttet graset.  
De sjølgående tohjulingene brukes i dag mest der det er for bratt til å komme fram med traktor. Selve prinsippet med kniven er ellers mye likt som på hesteslåmaskinen, men drifta kommer fra en egen motor på slåmaskinen. Maskinen har to håndtak som brukeren kan styre maskinen med. Arbeidsbredden ligger ofte rundt en meter.
De traktormonterte slåmaskinenene er mest brukt i dag. De tidligste utgavene hadde også den samme kniven som var på hesteslåmaskinen, men nå er det skiveslåmaskiner som er enerådende. De består av flere roterende skiver med påmonterte kniver. Denne slåmaskinen er langt mer effektiv enn den fram og tilbake-gående kniven. Moderne slåmaskiner har som regel påmontert såkalt stengelbehandlingsutstyr for å knuse graset etter slåing for å gi en raskere tørking. Arbeidsbredden er om lag fra 2 til 4 meter.


== Se også ==
Fôrhøster
Skurtresker
Ljå
Sigd
Slåttonn
Gressklipper
Kniv
Høy
Norges kulturlandskap
Daniel Svensson

Daniel Svensson (født 1977) er en svensk musiker, mest kjent som tidligere trommeslager i det svenske heavy metal-bandet In Flames. Han er nå for tiden trommeslager i den svenske supergruppa The Halo Effect, som består utelukkende av tidligere medlemmer av In Flames.
Han spilte også i Sacrilege, som også var et svensk metalband. Her spilte han trommer og var vokalist. Han sluttet i dette bandet etter at han ble spurt om å spille i In Flames. Hans første innspilling med dette bandet var i Colony. Han har en kone og en datter, datteren heter Selma. I tillegg til at han er trommeslager i In Flames er han også spesiallærer.


== Eksterne lenker ==
Offisielt nettsted 
(en) Daniel Svensson – kategori av bilder, video eller lyd på Commons 
(en) Daniel Svensson på Discogs 
(en) Daniel Svensson på MusicBrainz 
(en) Daniel Svensson på Encyclopaedia Metallum 
(en) Daniel Svensson på AllMusic
Lee Marvin

Lee Marvin (født 19. februar 1924 i New York City, død 29. august 1987 i Tucson i Arizona) var en amerikansk skuespiller.
Marvin vant Oscar for beste mannlige hovedrolle for rollene som Kid Sheleen og Tim Strawn i filmen Balladen om Cat Ballou (1965). 


== Filmografi (utvalg) ==
1981 Death Hunt
1955 – Pete Kelly's Blues

1964 – Drapsmenn

1965 – Balladen om Cat Ballou

1967 – 12 fortapte menn

1967 – Hevneren fra Alcatraz

1976 – Oppgjør i jungelen

1980 – The Big Red One

1986 – The Delta Force


== Referanser ==


== Eksterne lenker ==
(en) Lee Marvin på Internet Movie Database 
(sv) Lee Marvin i Svensk Filmdatabas 
(da) Lee Marvin på Filmdatabasen 
(da) Lee Marvin på Scope 
(fr) Lee Marvin på Allociné 
(en) Lee Marvin på AllMovie 
(en) Lee Marvin hos Turner Classic Movies 
(en) Lee Marvin hos Rotten Tomatoes 
(en) Lee Marvin hos The Movie Database 
(en) Lee Marvin hos Internet Broadway Database 
(en) Lee Marvin på Internet Broadway Database
Artikkelen har ingen egenskaper for filmpersondatabaser i Wikidata
Sykehuset Innlandet

Sykehuset Innlandet HF er et av 11 helseforetak i Helse Sør-Øst og tilbyr helsetjenester innen spesialisthelsetjenesten for store deler av Innlandet fylke. 


== Sykehusstrukturen ==
Foretakets opptaksområde innebærer 42 kommuner. Tidligere soknet også Kongsvinger sykehus til Sykehuset Innlandet, men dette ble overført til Ahus med virkning fra 1. februar 2019. Foretaket består av 8 divisjoner med tjenester fordelt på 40 enheter. Sykehusets administrasjon ligger i Brumunddal, i Ringsaker kommune nord for Hamar.
Sykehuset Innlandet HF består av fem somatiske sykehus lokalisert i Elverum, Hamar, Gjøvik, Lillehammer og Tynset, og to psykiatriske sykehus lokalisert på Reinsvoll og Sanderud. I tillegg til sykehusene finnes det egne desentraliserte tjenester innenfor både psykiatri og somatikk.


=== Foretaksdivisjonene ===


== Stab helse ==
Staben til viseadministrerende direktør heter Stab Helse. I staben inngår IT-avdelingen, elektronisk pasientjournal, forskningsavdelingen og avdeling for kunnskapsstøtte. I Avdeling for kunnskapsstøtte inngår blant annet bibliotektjenesten, og satsningene på kunnskapsbasert praksis, kunnskapsbaserte fagprosedyrer, veiledende behandlingsplaner og behandlingslinjer.


== Se også ==
Bibliotektjenesten i Sykehuset Innlandet HF


== Referanser ==


== Eksterne lenker ==
Sykehuset Innlandet
Bibliotektjenesten Sykehuset Innlandet
CCR

CCR kan vise til:

Creedence Clearwater Revival
Cyberforsvarets CIS-regiment
Subgud

Subgud er en gruppe som lager elektronisk musikk og rock. Den består av Ginge og Harald Rosenløw Eeg. 
De første utgivelsene var splittsingler som de delte med Seigmen. 
Subgud har også gitt ut egne elektroniske versjoner av Seigmen-låter.


== Diskografi ==


=== Studioalbum ===
1996 – Museum
1998 – Magnet
2001 – Xpander


=== EP ===
1994 – Hjernen er alene
1996 – Hverdagslige detonasjoner


=== Singel ===
1994 – Döderlein
1995 – Lament
1996 – Metropacem


== Eksterne lenker ==
Subguds offisielle internetside
Paul Scofield

David Paul Scofield (født 21. januar 1922, død 19. mars 2008) var en britisk skuespiller. Han vant Oscar for beste mannlige hovedrolle for rollen som Thomas More i filmen En mann fremfor alt (1966).


== Personlig liv ==
Scofield ble gift med skuespiller Joy Parker i 1943. Paret fikk to barn; Martin (født 1944), foreleser i engelsk litteratur fra 1800-tallet ved Universitetet i Kent, og Sarah (født 1951).
I 1956 ble han utnevnt til kommandør av Order of the British Empire og i 2001 mottok han Order of the Companions of Honour. Han takket tre ganger nei til å bli adlet.
Scofield døde 19. mars 2008 86 år gammel på et hospital i nærheten av hans hjem i Sussex i England av leukemi.


== Filmografi (utvalg) ==

1958 – Carve Her Name with Pride

1966 – En mann fremfor alt


== Referanser ==


== Eksterne lenker ==
(en) Paul Scofield på Internet Movie Database 
(sv) Paul Scofield i Svensk Filmdatabas 
(da) Paul Scofield på Filmdatabasen 
(da) Paul Scofield på danskefilm.dk 
(da) Paul Scofield på danskfilmogtv.dk 
(da) Paul Scofield på Scope 
(fr) Paul Scofield på Allociné 
(en) Paul Scofield på AllMovie 
(en) Paul Scofield hos Turner Classic Movies 
(en) Paul Scofield hos Rotten Tomatoes
Andre juledag

Andre juledag, den 26. desember, er en helligdag i den kristne kalenderen.
Den kalles i vestlig tradisjon også for Stefanusdagen, fordi festen for Stefanus, som regnes som kirkens første martyr, feires denne dagen. Stefanus var diakon, og hadde fått i oppdrag av apostlene å dele ut mat blant menighetens fattige. Ifølge Apostlenes gjerninger 7,59 ble han falskt anklaget og dømt til døden ved steining. 


== Se også ==
Boxing Day
Inneklemt arbeidsdag


== Referanser ==


== Eksterne lenker ==
Den hellige Stefan Protomartyren hos Den katolske kirke
Catholic Encyclopedia: St. Stephen
Spurvehauk

Spurvehauk (Accipiter nisus) er en haukefugl i haukefamilien, og den minste haukefuglen som finnes i Norge.


== Utseende ==
Hos rovfugler er hunnen større enn hannen, og hos spurvehauken er forskjellen betydelig. Hannen er 28-34 cm lang og har et vingespenn på 58-65 cm. Hunnen måler 35-41 cm og har et vingespenn på 67-80 cm. Hunnen veier 220–345 g, hannen 130–175. Fuglen har lang hale med 4-5 mørke tverrband og breie, avrunda vinger. Hunnen er brungrå på oversida og tverrstripa brun på undersida. Hannen er grå på oversida og tverrstripa oransjerød under. Spurvehauken forveksles ofte med den større hønsehauken; særlig kan en stor hunn forveksles med en liten hønsehaukhann. Spurvehaukens hale har skarpe hjørner, mens hønsehaukens er mer avrundet. Hønsehauken er dessuten kraftigere.
Fuglen flyr med noen få raske vingeslag som blir avløst av glideflukt. Den er på størrelse med dvergfalken, men skilles fra småfalkene ved sine brede vinger, mens falkene har lange, spisse vinger.


== Levesett ==
Spurvehauken er en rovfugl som er spesialisert til å jakte på småfugler. Undersøkelser fra Nederland og Tyskland viser at disse utgjør 98 % av næringsmengden. Artssammensetningen varierer med hva som er tilgjengelig i området, men typiske bytter er troster, gråspurv, Sylvia-sangere, meiser, bokfink og lerker. Den tar også smågnagere og kalles også musehauk. Det er ikke uvanlig å få besøk av den på fuglebrettet. Hunnen legger 3–6 egg fra slutten av april og ruger dem i 33–34 dager. Ungene blir flygedyktige etter 26–28 dager. I Norge er spurvehauken en trekkfugl som kommer i mars-april og reiser til områder lenger sør i Europa i september-oktober. Lenger sørpå er den en standfugl. Også i Norge overvintrer mange i kyststrøk og i og ved byer og tettsteder.


== Utbredelse ==
Spurvehauken fins i det meste av Europa og sørøstover til det nordlige Iran. Andre underarter fins i Nord-Afrika og Asia. I Norge fins fuglen i hele landet, men er sjelden nord for Saltdalen.


== Bildegalleri ==

		
		
		
		
		


== Referanser ==


== Eksterne lenker ==
(en) spurvehauk – oversikt og omtale av artene i WORMS-databasen 
(en) spurvehauk i Global Biodiversity Information Facility 
(no) spurvehauk hos Artsdatabanken 
(sv) spurvehauk hos Dyntaxa 
(en) spurvehauk hos Fauna Europaea 
(en) spurvehauk hos Fossilworks 
(en) spurvehauk hos ITIS 
(en) spurvehauk hos NCBI 
(en) Kategori:Accipiter nisus – bilder, video eller lyd på Wikimedia Commons 
(en) Accipiter nisus – galleri av bilder, video eller lyd på Wikimedia Commons 
Accipiter nisus – detaljert informasjon på Wikispecies 
Norsk ornitologisk forening
Skabbmidd

Skabbmidd (Sarcoptes scabei) er en parasittisk midd i familien Sarcoptidae. Den lever særlig på rødrev, men også på andre dyr, inkludert mennesket. Skabbmidden lever i ganger den graver i huden på verten. 
Skabbmidd på rev, ble første gang påvist i Norge (Lierne i Nord-Trøndelag) i 1976. Dit kom den fra Sverige der det første tilfellet ble påvist i 1972. Svensk rev ble smittet av rev som innvandret fra Finland, der skabb ble påvist alt på 1960-tallet. Finsk rev fikk trolig smitten via Russland.


== Utseende ==
Skabbmiddhunn er 0,4 mm lang.
Skabbmiddhann er 0,2 mm lang.


== Levevis ==
Den borer seg inn i vertens hud og legger egg. Eggene klekker etter 3–10 døgn og blir til små larver som kryper rundt på hudoverflaten der de gradvis utvikles til voksen midd, etter først å ha gjennomgått et nymfestadium. Derfra gjentar syklusen seg. Skabbmidd kan leve opp mot 3–4 uker.


== Sykdomsspreder ==
Skabbmidd forårsaker hudsykdommen skabb hos mennesker. Når rødrev, og andre rovpattedyr blir angrepet kalles sykdommen som oppstår, reveskabb. Reveskabb smitter imidlertid også til andre dyr, som f.eks. andre hundedyr og kattedyr. Kjæledyr som smittes bør behandles av veterinær. Midden kan også forårsake intens kløe hos mennesker.
Mange andre midd angriper pattedyr og fugler på lignende vis. Et eksempel er midden Chorioptes bovis (familien Psoroptidae) som forårsaker haleskabb hos storfe.


== Eksterne lenker ==
(en) Skabbmidd i Encyclopedia of Life 
(en) Skabbmidd i Global Biodiversity Information Facility 
(no) Skabbmidd hos Artsdatabanken 
(sv) Skabbmidd hos Dyntaxa 
(en) Skabbmidd hos NCBI 
(en) Kategori:Sarcoptes scabiei – bilder, video eller lyd på Wikimedia Commons 
(en) Sarcoptes scabiei – galleri av bilder, video eller lyd på Wikimedia Commons 
Sarcoptes scabiei – detaljert informasjon på Wikispecies
Montecristo

Montecristo er en 10,4 km² stor ubebodd øy blant de toskanske øyer. Øya ligger omtrent midt mellom Korsika og det italienske fastlandet, sør for Elba og vest for Giglio. 
Øya er mest kjent fra Alexandre Dumas' roman Greven av Monte Cristo, men bokens beskrivelse av øya stemmer ikke overens med virkeligheten.
Cliff Robertson

Clifford Parker «Cliff» Robertson III (født 9. september 1923 i La Jolla i California, død 10. september 2011 i Stony Brook i New York) var en amerikansk skuespiller. Han vant Oscar for beste mannlige hovedrolle for rollen som Charly Gordon i filmen Charly (1968).
Robertson tjenestegjorde i den amerikanske handelsflåten under andre verdenskrig, før han ble innmakulert ved Antioch College i Ohio. Han droppet ut kort tid senere for begynne som journalist. I 1957 giftet Robertson seg med skuespiller Jack Lemmons ekskone, Cynthia Stone. De fikk datteren Stephanie sammen, før de ble skilt i 1959. I 1966 giftet Robertson seg med Dina Merrill. De fikk datteren Heather sammen, før de ble skilt i 1989. Datteren Heather døde av kreft i 2007.
I 1989 var Robertson medlem av juryen under den 39. filmfestivalen i Berlin. Robertson fikk en utmerkelse fra Antioch College Alumni i 2007 for hans bidrag til sitt arbeidsfelt. I tillegg til hans Oscar og Emmy og flere Lifetime Achievement Awards fra forskjellige filmfestivaler, ble Robertson tildelt en stjerne på Hollywood Walk of Fame, som ligger ved 6801 Hollywood Boulevard. I 2008 ble han tildelt Ambassador of Good Will Aviation Award av National Transportation Safety Board Bar Association i Alexandria i Virginia. Robertson døde 10. september 2011, dagen etter hans 88. bursdag. 


== Filmografi (utvalg) ==

1955 – Picnic

1964 – 633 Skvadron

1975 – Tre dager for Condor

1976 – Slaget om Midway

1983 – Prosjekt brainstorm

1995 – Pakten

1996 – Escape from L.A.

2002 – Spider-Man

2004 – Spider-Man 2

2007 – Spider-Man 3


== Referanser ==


== Eksterne lenker ==
Offisielt nettsted 
(en) Cliff Robertson – kategori av bilder, video eller lyd på Commons 
(en) Cliff Robertson på Internet Movie Database 
(sv) Cliff Robertson i Svensk Filmdatabas 
(da) Cliff Robertson på Filmdatabasen 
(da) Cliff Robertson på danskefilm.dk 
(da) Cliff Robertson på Scope 
(fr) Cliff Robertson på Allociné 
(en) Cliff Robertson på AllMovie 
(en) Cliff Robertson hos Turner Classic Movies 
(en) Cliff Robertson hos Rotten Tomatoes 
(en) Cliff Robertson hos The Movie Database 
(en) Cliff Robertson på Internet Broadway Database
Artikkelen har ingen egenskaper for filmpersondatabaser i Wikidata
Soldoggslekta

Soldoggslekta Drosera (Gresk: δρόσος = dugg) er en av de største slektene av kjøttetende planter i verden, men har kun tre arter i Norge. Den vokser på næringsfattige myrer, og fanger insekter med de spesielle bladene. Dette gjør den for å få nitrogen og ev. andre grunnstoffer, som den absorberer fra bl.a. proteinene i byttedyrene.


== Eksterne lenker ==
(en) soldoggslekta i Encyclopedia of Life 
(en) soldoggslekta i Global Biodiversity Information Facility 
(no) soldoggslekta hos Artsdatabanken 
(sv) soldoggslekta hos Dyntaxa 
(en) soldoggslekta hos Fossilworks 
(en) soldoggslekta hos ITIS 
(en) soldoggslekta hos NCBI 
(en) soldoggslekta hos The International Plant Names Index 
(en) soldoggslekta hos Tropicos 
(en) Kategori:Drosera – bilder, video eller lyd på Wikimedia Commons 
(en) Drosera – galleri av bilder, video eller lyd på Wikimedia Commons
Italias senat

Republikken Italias senat (italiensk: Senato della Repubblica) er overhuset i Italias parlament. Senatet har 315 valgte medlemmer. Stemmerettsalderen ved senatsvalget var 25 år, men i 2021 ble den satt ned til 18 år. For å bli valgt til senator må man være over 40 år. Senatorene velges fra 20 regioner i forhold til folketallet. I likhet med deputertkammeret, velges senatet for en periode på fem år. 


== Eksterne lenker ==
(it) Offisielt nettsted 
(en) Senate of the Republic (Italy) – kategori av bilder, video eller lyd på Commons 
Italias grunnlov, italiensk og tysk tekst
Total

Total kan referere til:

Sum, resultatet av en addisjon
Total (album), et musikkalbum av Seigmen
Total (oljeselskap) et fransk oljeselskap
Kopperkis

Kobberkis er et kobberholdig sulfidmineral. Kobberkis er det viktigste kobbermineralet i Norge, og overhodet et av de viktigste ertsmineraler i norsk bergverkshistorie. Kjente gruver der det har vært drift på kobberkisholdig malm er Ytterøya i Levanger kommune (trolig de eldste kobbergruvene i landet), Røros, Sulitjelma, Løkken, Hjerkinn og Skorovatn.


== Eksterne lenker ==
(en) Chalcopyrite – kategori av bilder, video eller lyd på Commons
Clapham (North Yorkshire)

Clapham er en liten landsby i det verdslige sognet Clapham cum Newby i distriktet Craven i grevskapet North Yorkshire i England. Landsbyen lå tidlige i det historiske West Riding of Yorkshire. Den er innenfor nasjonalparken Yorkshire Dales, beliggende 10 km nord for byen Settle og rett utenfor motorveien A65.
Stedet er et vanlig utgangspunkt for fotturer til toppen av Ingleborough, en av Yorkshire Three Peaks. Stien fra Clapham til fjellet går også forbi inngangen til Ingleborough-grotten. I 1947 ble Trow Ghyll-skjelettet funnet i en grotte over landsbyen.Clapham jernbanestasjon betjenes av Northern Rail. Botanikeren Reginald Farrer (1880–1920) vokste opp i Clapham.


== Referanser ==


== Eksterne lenker ==
(en) Clapham, North Yorkshire – kategori av bilder, video eller lyd på Commons

Clapham village
Ingleborough Cave
Cave Rescue Organisation
Grassington

Grassington er en markedsby og verdslig sogn i distriktet Craven i området Wharfedale, beliggende i det seremonielle grevskapet North Yorkshire, England. Byen ligger i et kalksteinslandskap omkring halvannen mil fra klosteret Bolton Abbey, i nasjonalparken Yorkshire Dales. Lokalt kalles stedet også Gurston eller G-Town. I henhold til folketellingen i 2011 har byen og sognet en befolkning på 1126 innbyggere.I 1282 fikk stedet et markedscharter, hvilket i praksis betyr at det fikk status som by (town). Markedet ble holdt regelmessig inntil omkring 1860. 
På begynnelsen av 1600-tallet ble blygruver en viktig næringsvei i området. Med åpningen av Yorkshire Dales Railway i 1901 fikk Grassington et oppsving, da mange besøkende begynte å komme dit. En del slo seg ned der, og tok arbeid i Skipton eller i kalksteinsbruddene. 
Grassington er viktigste bosetning og turistsentrum i øvre del av Wharfedale. Nasjonalparkens informasjonssenter for området ligger på Hebden Road. 
Omkring fem kilometer nord for landsbyen, ved Kilnsey, er det et overheng slipt ut av en isbre, Kilnsey Crag. I Lower Grass Wood, omkring to kilometer utenfor Grassington, finner man et område med oldtidsskog, hvor det er rester etter et fort fra jernalderen. 


== Referanser ==


== Eksterne lenker ==
(en) Grassington – kategori av bilder, video eller lyd på Commons

 Grassington hos Wikivoyage
Map of the Grass Wood
Grassington Lead Mining Trail by Craven & Pendle Geological Society
Lead mines – Meerstones of Grassington Moor Arkivert 7. oktober 2016 hos Wayback Machine.
Erik Mjelde

Erik Nævdal Mjelde (født 6. mars 1984) er en norsk fotballtrener og tidligere fotballspiller som er talentutvikler for Arna-Bjørnar Fotballs damelag.Han kommer fra Arna utenfor Bergen.


== Karriere ==
Erik Mjelde var elev på SK Branns fotballgymnas, og han viste at han hadde kvaliteter som midtbanespiller. Han trente med A-laget til Brann, og den 30. juni 2002 fikk han sin debut på Stadion, der Brann vant 4-1 over Molde FK. Mjelde fikk spille seks A-lagskamper for Brann, før han i midten av 2003-sesongen ble utlånt til Løv-Ham. Etter tre sesonger i Løv-Ham kjøpte Sandefjord Fotball Mjelde for 40 000 kroner. 
Han ble svært populær i Sandefjord. I 2009-sesongen var han kaptein for klubben og scoret han elleve mål på 29 kamper. Han var den mestscorende midtbanespilleren i Tippeligaen den sesongen.
Mjelde hadde lenge et ønske å spille for Brann igjen. I januar 2010 var han ønsket av Brann og Tromsø. Den 22. januar ble SF og Brann enige om en overgang for Mjelde. Han signerte en 4-årsavtale med bergensklubben.
Mjelde ble frigitt av Brann 15. mars 2013 etter en konflikt med Brann trener Rune Skarsfjord. Mjelde signerte samme dag en 3-årsavtale med Lillestrøm.Mjelde scoret det første målet mot Haugesund den 15. april 2011 på like under 11 sekunder. Han er derfor rekordholder for raskeste mål i Tippeligaen noensinne.Mjelde scoret det første målet i 2012 sesongen mot Lillestrøm fra egen banehalvdel.
29. oktober 2014 ble det klart at han var klar for sin andre periode i Sandefjord Fotball. I 2015 spilte han 25 kamper og scoret 5 mål for Tippeligaklubben.
Han la opp etter sesongen 2019.


== Personlig liv ==
Erik er bror til fotballspilleren Maren Mjelde.


== Referanser ==


== Eksterne lenker ==
(en) Erik Mjelde – Transfermarkt 
(en) Erik Mjelde – Soccerway 
(no) Erik Mjelde – Norges Fotballforbund 
(en) Erik Mjelde – FBref